ตั้งศูนย์บูรณาการแก้ไขสถานการณ์โควิด-19 ในพื้นที่จังหวัดชายแดนภาคใต้ ลดผู้ติดเชื้อ
พญ.สุมนี วัชรสินธุ์ ผู้อำนวยการสำนักสื่อสารความเสี่ยงและพัฒนาพฤติกรรมสุขภาพ กรมควบคุมโรค กระทรวงสาธารณสุข เปิดเผยว่า พลเอก ประยุทธ์ จันทร์โอชา นายกรัฐมนตรี ในฐานะ ผอ.ศบค. ได้มีคำสั่งให้จัดตั้งศูนย์บูรณาการแก้ไขสถานการณ์โควิด-19 ในพื้นที่จังหวัดชายแดนภาคใต้ ประกอบด้วย ยะลา ปัตตานี นราธิวาส และสงขลา โดยมี พลเอก ณัฐพล นาคพาณิชย์ ที่ปรึกษานายกรัฐมนตรี เป็นผู้อำนวยการศูนย์ฯ มีผลบังคับใช้วันนี้ ซึ่งจากการหารือของ ศบค.ชุดเล็ก จะมีการส่งผู้ทรงคุณวุฒิจากกรมควบคุมโรค ไปช่วยสอบสวนโรคในพื้นที่ภาคใต้เพิ่มเติมด้วยที่ประชุม ศบค.ชุดเล็ก ยังมีการหารือกันถึงประเด็นการเปิดประเทศ ซึ่งยังมีเวลาเตรียมตัวประมาณ 2 สัปดาห์ก่อนจะถึงระยะที่ 1 ที่จะเปิดรับนักท่องเที่ยววันที่ 1 -30 พฤศจิกายน โดยแผนการเปิดประเทศมีการพูดคุยหารือจากหลายหน่วยงาน ไม่ว่าจะเป็น ศบค. กระทรวงสาธารณสุข นักวิชาการและผู้เชี่ยวชาญ ตลอดจนภาคธุรกิจ สถานประกอบการ โดยจะต้องเป็นมาตรการที่เป็นไปได้มากที่สุด ที่จะสามารถดำเนินการตามมาตรการไปได้ โดยที่ให้ประชาชนมีความปลอดภัย ระบบสาธารณสุข มีความมั่นคง ส่วนการกำหนดประเทศ หรือการเปิดเที่ยวบิน ในบางประเทศอาจจะยังไม่อนุญาตให้ประชาชนเดินทางออกนอกประเทศได้ แต่การเปิดเที่ยวบิน เพื่อให้คนไทยในประเทศนั้นๆได้เดินทางกลับบ้านได้สะดวกขึ้น แต่ยังคงต้องปฏิบัติการตามมาตรการสาธารณสุข อย่างเข้มงวดทั้งนี้จะต้องพิจารณาถึงขีดความสามารถด้านสาธารณสุข ว่ามีความพร้อม ทั้งเรื่องการป้องกัน การควบคุมและการรักษา พื้นที่นำร่องสีฟ้า 17 จังหวัด จะต้องมีความครอบคลุมของการฉีดวัคซีนไม่น้อยกว่าร้อยละ 70 ดังนั้นการเปิดประเทศจะต้องค่อยเป็นค่อยไป ทยอยเปิด พร้อมก่อนก็เปิดก่อน ภายใต้มาตรการ covid free setting ซึ่งภูเก็ต sandbox เป็นตัวอย่างที่ดี ของการดำเนินการเปิดประเทศในจังหวัดนำร่องพื้นที่ 4 ฝ่ายอื่นๆ ที่จะเปิดในวันที่ 1 พฤศจิกายนนี้ โดยหลักการเปิดประเทศระยะที่ 1 จะต้องมาจากประเทศที่กระทรวงสาธารณสุขกำหนด ที่มีความเสี่ยงต่ำ และต้องมาจากทางอากาศเท่านั้น ผู้ที่มาจากต่างประเทศต้องได้รับวัคซีนครบ 2 เข็ม ตามที่ราชการกำหนดและต้องมีเอกสารรับรองยืนยันไม่พบเชื้อโควิด-19 พร้อมถังทำประกันสุขภาพไม่น้อยกว่า 50 เหรียญสหรัฐ และเมื่อมาถึงประเทศไทยจะต้องตรวจหาเชื้อโดยวิธี rt-pcr อีกครั้งอย่างไรก็ตาม เมื่อเปิดประเทศแล้ว จะต้องมีการกำกับติดตามสั่งเข้มงวด แผนการดำเนินการสามารถปรับหรือชะลอได้ ย้ำประชาชนต้องปลอดภัย ระบบสาธารณสุขต้องมั่นคง มีการวางแผนที่ดีกรัดกุม โดยช่วงบ่ายวันนี้ ศบค. กระทรวงมหาดไทย กระทรวงการต่างประเทศ การท่องเที่ยวแห่งประเทศไทย กรมควบคุมโรค กระทรวงสาธารณสุข การบินพลเรือน บริษัทการท่าอากาศยานไทย กระทรวงคมนาคม คปภ. กระทรวงดิจิทัลเพื่อเศรษฐกิจและสังคม จะมีการหารือร่วมกัน เพื่อเตรียมการรองรับการเปิดประเทศและความพร้อมเปิดประเทศนำร่องใน 17 จังหวัด